Nukdäsonjon

Nukdäsonjon (; hanča: 늑대少年; ; slov. doslova: Vlčí chlapec) je juhokórejský fantazijno-romantický film, v ktorom je tínedžerka kvôli svojmu zdraviu poslaná na vidiek. Tam sa snaží skamarátiť a scivilizovať vlčieho chlapca, ktorého objavila na dvore, lenže zviera v ňom stále čaká, kedy sa dostane von.

Režisér Čo Song-hi napísal scenár už počas štúdia na Kórejskej akadémii filmového umenia. Ten však pred dokončením do súčasnej podoby prešiel niekoľkými zmenami. Nukdäsonjon bol Čov komerčný debut. Predtým režíroval umelecký film Koniec zvieraťa () a krátky film Nevychádzaj z domu ().

Nukdäsonjon mal svetovú premiéru na Medzinárodnom filmovom festivale v Toronte v kategórii Súčasná svetová kinematografia. Skôr, ako sa 31. októbra 2012 dostal do kín, bol premietnutý aj na Medzinárodnom filmovom festivale v Pusane. Film sa stal najúspešnejšou melodrámou všetkých čias.

Dej
Šesťdesiatnička Kim Sun-i žijúca v Spojených štátoch dostane telefonát týkajúci sa predaja jej starého rodinného domu v Kórejskej republike. Po návrate do vlasti na ňu čaká vnučka Un-ču a spoločne sa vydávajú na cestu k domu na vidieku, kde ostanú cez noc. Sun-i si spomína, ako sa tam pred 47 rokmi v 1965 presťahovala zo Soulu. Vtedy bola tínedžerka s pľúcnymi problémami, preto sa ju jej ovdovená matka rozhodla spolu s mladšou sestrou Sun-čou vziať do odľahlého údolia, kde mala podstúpiť obdobie rekonvalescencie. Chudobná rodina bola vydaná na milosť arogantnému Či-tchäovi, synovi obchodného partnera Sun-inho zosnulého otca, ktorý im prenajímal dom. Krásna, ale introvertná Sun-i žije kvôli krehkému zdraviu izolovaný život vo vidieckom dome bez akýchkoľvek kamarátov v jej veku.

Raz v noci zahliadne Sun-i v kôlni tieň. Na ďalší deň objaví na dvore asi 19-ročného divokého chlapca. Jeho telesná teplota je 46 °C, krvná skupina neidentifikovateľná a nevie čítať ani hovoriť. Sun-ina dobrosrdečná matka ho aj napriek divokému správaniu príjme a dá mu meno Čchol-su. Predpokladá, že je jedným zo 60 000 osirelých detí po Kórejskej vojne.

Zo začiatku ho Sun-i považuje za príťaž, ale nakoniec sa zabáva na jeho krotení podľa manuálu, ako vycvičiť psa. Učí ho trpezlivo čakať pred jedlom, obliekať sa, hovoriť, písať a ďalšie ľudské zvyky, aby raz mohol žiť ako normálny človek. Čchol-su prejavuje neochvejnú lojalitu a nadľudskú silu, čím vzbudzuje závisť u Či-tchäa, ktorý po Son-i túži.

Popri Sun-inej snahe „scivilizovať“ zviera sa títo dvaja veľmi zblížia. Sun-i Čchol-suovi otvorí svoje srdce a on sa do nej zaľúbi ako do jedinej osoby, ktorá mu kedy prejavila lásku. Ich vzťah je však plný ťažkostí, keďže Či-tchä začína spôsobovať problémy. Čchol-su v pocite ohrozenia pustí uzdu svojim zvieracím inštinktom a vystrašení dedinčania ho udajú. V snahe zachrániť život chlapca, ktorý ten svoj riskoval, len aby mohol byť po jej boku, ho Sun-i opúšťa s prísľubom: „Počkaj na mňa. Vrátim sa po teba.“

Späť v prítomnosti sa Sun-i rozhodne prespať v dome. Uprostred noci sa vyberie do kôlne, kde nájde sedieť stále mladého Čchol-sua, rovnakého ako bol pred 47 rokmi. Ten jej podáva odkaz, ktorý napísala. Sun-i si uvedomí, že on ju tam celý ten čas čakal. Čchol-su jej číta knihu, ktorú mu kedysi dala, aby jej ju prečítal, keď už bude vedieť hovoriť, a ona zaspáva. Keď sa Sun-i na ďalší deň prebudí, Čchol-su je preč a ona odchádza so svojou vnučkou. V aute jej volajú ohľadom nehnuteľnosti. Sun-i odpovie, že dom nepredá a zloží. Čchol-su sa z diaľky díva na odchádzajúce auto.

Scéna v záverečných titulkoch ukazuje Čchol-sua, ako stavia snehuliaka.

Obsadenie

 Song Čung-ki ako Čchol-su 
 Pak Bo-jong ako mladá Sun-i a Un-ču 
 I Jong-ran ako Kim Sun-i
 Čang Jong-nam ako Sun-ina mama
 Ju Jon-sok ako Či-tchä
 Kim Hjang-ki ako Sun-ča
 Ju Sung-mok ako profesor Kang Tchä-sik
 So Tong-su ako plukovník
 U Čong-kuk ako pán Čong
 Ku Bon-im ako pani Čong
 Nam Čong-hi ako Tong-sokova stará mama
 An Do-kju ako Tong-sok
 Sin Pi ako Tong-mi
 I Čun-hjok ako policajt
 O Jong-sok ako policajt
 I Song-ču ako Sun-in syn

 Čang So-i ako Sun-ina nevesta
 Čo Čä-jun ako Sun-in vnuk
 Kim Čong-kon ako Sun-in otec
 Kim Hä-un ako žena, ktorá prenajíma izbu pánovi Čongovi
 I Min-ung ako asistent profesora Kanga
 Song To-hjon ako muž v čiernom obleku
 Čcha Čong-ho ako muž v čiernom obleku
 Kim Un-sok ako vojenský veliteľ
 Kim Sung-hun ako úradník
 Hong Hi-won ako nemocničný lekár
 Hong Sung-ki ako akupunkturista
 Sol U-sik ako bitkár
 Han Min-hjok ako bitkár
 Čchö Kwang-rak ako bitkár
 Pak Jong-sin ako stavebný robotník na trhu
 Kim Čchol-čun ako stavebný robotník na trhu

Hudba
Vo videoklipe k filmu zaznela pieseň „Childlike“ (), ktorej interpretom je John Park. Pieseň „My Prince“ (), ktorú Sun-i spieva vo filme, vyšla ako singel a bola aj na soundtracku. Zložil ju hudobný riaditeľ Sim Hjon-čong a text napísal režisér Čo Song-hi.

Soundtrack
 „My prince“ () - Pak Bo-jong
 Time she's forgotten
 47 years ago
 A boy in the house
 Decision to train him
 Sun-yi's family
 Chul-soo in the bath
 First love
 Training
 Let's go to play
 Cosplay
 Where there's love
 Special power
 Turning to wolf
 Discover the secret
 She collapses
 Ji-tae's anger
 Chul-soo in chains
 Evil plan
 Searching for guitar
 Out of control
 To the forest
 Love unreached
 Don't leave me
 Walking away
 For a long time
 A werewolf boy

Ohlas
Premiéru filmu si pozrelo viac ako 100 000 divákov. Po piatich dňoch prekročil počet predaných lístkov jeden milión. Hranicu 2 miliónov sa podarilo zdolať 9 dní od premiéry a po 12 dňoch bolo predaných už 3,6 miliónov lístkov. Nielenže boli tieto čísla na november nezvyčajne vysoké, nakoľko ide o obdobie, kedy je návštevnosť kín v Kórei nižšia, ale ešte nezvyčajnejšie to bolo preto, že ide o melodrámu.

Film stanovil aj nový kasový rekord pre deň „sunung“. Je to deň, keď majú maturanti národné vysokoškolské prijímacie skúšky. Každoročne si mnoho študentov rezervuje na večer po skúškach lístok do kina, ale Nukdäsonjon tromfol všetky predošlé roky, keď jeho jednodňovú štatistiku predstavovalo 8. novembra 341 475 predaných vstupeniek.

15. novembra film so 4,12 miliónmi predaných lístkov prekonal Architecture 101 a stal sa najúspešnejšou kórejskou melodrámou všetkých čias. Predajnosť vstupeniek dosiahla 18. novembra 5 miliónov, 26. novembra 6 miliónov a 16. decembra 7 miliónov, čím sa Nukdäsonjon stal po The Thieves a Masquerade tretím najziskovejším a štvrtým najpredávanejším filmom roku 2012.

Po uvedení na Taiwane 28. decembra 2012 zarobil film za 17 dní 4 milióny taiwanských dolárov (približne 113 260 €).

18. septembra 2013 mal premiéru aj na Filipínach, kde bol uvedený ako súčasť Kórejského filmového festivalu.

Alternatívny koniec
Potom, čo režisér Čo Song-hi pri jednom rozhovore prezradil, že natočili alternatívny koniec, bol pre veľký dopyt 6. decembra 2012 zverejnený film s týmto koncom. V alternatívnom závere vystupuje Sun-i v podaní Pak Bo-jong. Medzi vymazanými scénami sú aj úseky z Či-tchäovho detstva a väčšie zameranie na okolie, v ktorom sa dej odohráva.

Kniha
Podľa filmu bola napísaná aj kniha, ktorá vyšla 31. októbra 2012, v deň premiéry.

Ocenenia a nominácie
 Rok  Udeľovanie cien  Cena  Nominácia  Výsledok2012 <center>4. ročník Pierson Movie Festival Najlepšia herečka Pak Bo-jong  <center>20. ročník Korean Culture and Entertainment Awards Najlepší herec vo vedľajšej úlohe So Tong-su 2013 <center>4. ročník KOFRA Film Awards (Korea Film Reporters Association) Objav Čo Song-hi  <center>7. ročník Asian Film Awards   Najlepší dizajn kostýmov Kwak Čong-ä  <center>6. ročník Nickelodeon Korea Kids' Choice Awards Najobľúbenejší herec Song Čung-ki <center>49. ročník Paeksang Arts Awards  Najlepší film Nukdäsonjon  Najlepší začínajúci režisér Čo Song-hi  Najlepší filmový herec Song Čung-ki  Najlepší scenár Čo Song-hi  Najpopulárnejšia filmová herečka Pak Bo-jong  <center>5. ročník Terracotta Far East Film Festival Cena divákov – Súčasná ázijská kinematografia Čo Song-hi <center>7. ročník Mnet 20's Choice Awards 20's ženská filmová hviezda Pak Bo-jong  20's mužská filmová hviezda Song Čung-ki <center>22. ročník Buil Film Awards Najlepšia herečka vo vedľajšej úlohe Čang Jong-nam  Najlepšia hudba Sim Hjon-čong <center>50. ročník Grand Bell Awards Najlepšia herečka vo vedľajšej úlohe Čang Jong-nam  Najlepší začínajúci režisér Čo Song-hi Cena popularity Song Čung-ki  Pak Bo-jong <center>34. ročník Blue Dragon Film Awards Najlepší začínajúci režisér Čo Song-hi  Najlepšia herečka vo vedľajšej úlohe Čang Jong-nam 

Referencie

Externé odkazy



Zdroj

Kategória:Filmy z 2012
Kategória:Filmy Kórejskej republiky
Kategória:Vedecko-fantastické filmy
Kategória:Romantické filmy
Kategória:Filmy podľa názvu